Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Баатар **Ургийн овог:** Данхалган **Нэр:** **Энхтунгалаг**  **Хүйс:** эмэгтэй  |
| **1.2** | **Нэр дэвших тухай хүсэлт гаргаж буй албан тушаал**  |
| **Шүүхийн сахилгын хорооны шүүгч бус гишүүн** |
| **1.3** | **Иргэний харьяалал**Монгол Улсын иргэн мөн үү? |
| **Тийм** |
| **1.4** | **Насны дээр хязгаар**Төрийн алба хаах насны дээд хязгаарт хүрсэн үү?  |
| **Үгүй** |
| **1.5** | **Улс төрийн болон намын удирдах албан тушаал**Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу?  |
| **Үгүй** |
| **1.6** | **Шүүгчийн албан тушаал**Шүүгчээр ажиллаж байгаа юу, эсхүл ажиллаж байсан уу? |
| **Үгүй** |
| **1.7** | **Шүүхийн ерөнхий зөвлөлийн гишүүн**Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу?  |
| **Үгүй** |
| **1.8** | **Шүүхийн сахилгын хорооны гишүүн**Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Тийм.**Монгол Улсын Ерөнхийлөгчийн 2019 оны 11 дүгээр сарын 20-ны өдрийн 206 дугаар зарлигаар Шүүхийн Ёс зүйн хорооны гишүүнээр томилогдон ажиллаж байна. |
| **1.9** | **Шүүхийн захиргааны байгууллагын ажилтан**Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу? |
| **Үгүй** |
| **1.10** | **Хуульч**Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу? |
| **Тийм.**Хуульчийн мэргэжлийн үйл ажиллагаа эрхлэх зөвшөөрөлтэй. Гэрчилгээний дугаар-5311, 2016 оны 1 дүгээр сарын 12-ны өдөр олгосон. |
| **1.11** | **Өмгөөлөгч**Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу? |
| **Үгүй** |
| **1.12** | **Прокурор**Прокурорын албан тушаал эрхэлж байгаа юу, эсхүл байсан уу?  |
| **Үгүй** |
| **1.13** | **Эрүүгийн хариуцлага**Эрүүгийн хариуцлага хүлээж байсан уу?  |
| **Үгүй** |
| **1.14** | **Сахилгын шийтгэл**Сахилгын шийтгэлээр ажлаас халагдаж эсхүл огцорч байсан уу?  |
| **Үгүй** |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ. /тайлбарыг 500-1000 үгэнд багтаана/ |
| **Нэр дэвшсэн үндэслэл.**Шүүхийн тухай хуулийн дагуу Шүүхийн Сахилгын хорооны гишүүнд иргэд бие даан нэрээ дэвшүүлж, хэн нэгнээс хараат бусаар томилогдох нь тэдгээрийн үйл ажиллагаанд ч мөн эерэгээр нөлөөлөх бөгөөд үр дүнд нь хэргийг шударгаар шийдвэрлэх, улмаар иргэдийн шүүхэд итгэх итгэлийг нэмэгдүүлэх ач холбогдолтой гэж үзэж байна. Миний хувьд хууль болон журамд заасан нэр дэвших шалгуур, болзлыг хангаж байгаа, мөн сахилгын хэрэг хянан шийдвэрлэх зохих хэмжээний туршлагатай, хуульч мэргэжлийг эзэмшиж, бүх салбарт, ялангуяа төрд олон жил ажилласны хувьд хийх нэрээ дэвшүүлэх нь зүйтэй гэж үзсэн. Товчхондоо нийгэмдээ хэрэгтэй, олон түмэндээ тустай үйл хийх, шударга ёсыг тогтоох үйлсэд хүчин зүтгэх амбиц байгаа бөгөөд үр хүүхэд, залуу үедээ үлгэрлэх нэг боломж гэж харж байна. Иргэдийн төрд, шүүхэд итгэх итгэлийг дээшлүүлэх нэг алхам нь шүүхийн Сахилгын хорооны шийдвэр шударга байх явдал юм. **Хийх ажил.** 1.Шүүхийн Сахилгын хорооны хийх ажил, гүйцэтгэх чиг үүрэг хууль болон дүрмээр нэгэнт зохицуулагдсан харилцаа. Иймд сахилгын хэрэг хянан шалгах ажиллагааг шийдвэрлэхдээ хууль болон дүрмийг чанд баримтлах, хэний ч нөлөөнд үл автан, шударга байх чиг шугамыг барьж ажиллана. Санхүүгийн болон бизнесийн суурьтай хуульчийн хувьд тухайн асуудалтай холбогдох сахилгын хэрийг хянан шалгахад бусад гишүүддээ мэргэжлийн зөвлөгөө, тусламж үзүүлэх боломжтой гэж үзэж байна.2.Сүүлийн 2 жил ажилласан нотариатчийн болон шүүгчийн ёс зүй зөрчсөн талаарх маргаан, Шүүхийн ёс зүйн хороонд гаргаж байгаа гомдлыг харахад 1/бүх шатны шүүхээр яваад аргаа барсан иргэд зөв буруу нь хамаагүй энд өгөөд үзье гэсэн хандлагаар хандах, 2/өөрийнх нь эсрэг шийдвэр гаргасан шүүгчийг ямар ч хамаагүй аргаар буруутгах, 3/aнхан, эсхүл давах шатанд маргаан нь явж байгаа хэргийн оролцогч дараагийн шатны шүүхийн шүүгчид нөлөөлөх, айлгах зорилгоор үндэслэлгүйгээр гомдол гаргах, 4/шүүгч илт ёс зүйн дүрэмд заасан алдаа гаргасан, 5/шүүх хуралдааны дэг, шүүгчийн шүүх хуралдааны удирдаж буй арга барилыг ойлгоогүйн улмаас гомдсон, 6/шүүгчийн мэргэжлийн алдааг ёс зүйтэй андуурсан зэрэг олон шалтгаантай байна. Эндээс харахад шүүгчид маш тодорхой ганц л шалтгаан байгаа бол гомдол гаргагчид нэлээд олон гомдох шалтгаан үүссэн байна. Гэтэл одоо мөрдөж буй шүүгчийн ёс зүйн дүрмийн зарим заалт хэрэглэхэд төвөгтэй, эргэлзээ төрүүлэхээр томьёологдсон байгаа нь хэргийг шийдэхэд зарим талаар учир дутагдалтай байна. Шүүгчийн ёс зүйн дүрэм тодорхой, ойлгомжтой байх нь хэргийг шударга шийдвэрлэхтэй шууд хамааралтай бөгөөд шүүгч тухайн зөрчлийг гаргахгүй байх, иргэдийн зүгээс шүүгч ёс зүй зөрчиж байгаа эсэхийг ялган таних ач холбогдолтой юм. Иймд өөрийн боловсруулах ур чадвартаа түшиглэн шүүгчийн ёс зүйн дүрмийг шинэчлэн боловсруулах ажилд гар бие оролцох хүсэлтэй байна. Мөн одоо ажиллаж буй Шүүхийн ёс зүйн хорооны ажлын албыг бэхжүүлэх, ажил үүргийн хуваарилалтыг оновчтой болгох |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол**  |
| Санхүү, эдийн засгийн дээд сургууль, Бизнесийн удирдлага, магистр, 2013-2016 он;Удирдлагын академи Төрийн удирдлага, бакалавр, 2003-2005 он;“Отгонтэнгэр” Их Сургууль эрх зүйч, бакалавр, 1995-1998 он. |
| **3.2** | **Эрх зүйч мэргэжлээр ажилласан байдал** |
| **1.Хууль зүй, дотоод хэргийн яамны Бодлогын хэрэгжилтийг зохицуулах газрын ахлах мэргэжилтэн,** 2020.10.01- одоог хүртэл, 6 сарНотариатын болон архив, албан хэрэг хөтлөлтийн хууль тогтоомжийн биелэлтийг зохион байгуулах ажлыг нэгдсэн бодлого, зохицуулалтаар хангах, хууль тогтоомжийг хэрэгжүүлэхтэй холбоотой журам, зааврын төсөл боловсруулж батлуулах, нотариатын үйл ажиллагаа эрхлэх зөвшөөрөл олгох, түдгэлзүүлэх, хүчингүй болгох саналыг боловсруулж шийдвэрлүүлэх ажлыг хариуцан гүйцэтгэж байна. **2.Хууль зүй дотоод хэргийн яамны харьяа Хууль зүйн туслалцааны төвийн Захирал.** 2020.01.13-2020.10.1, 9 сар.Төлбөрийн чадваргүй яллагдагчид хууль зүйн туслалцааг үнэ төлбөргүй үзүүлэх ажлыг улсын хэмжээнд удирдан зохион байгуулах чиг үүрэгтэй, Тус төв нь нийслэл болон орон нутагт нийт 31 салбартай, 72 албан хаагчтай, эдгээрээс нь 53 нь улсын өмгөөлөгч байна. **3.Хууль зүй, дотоод хэргийн яамны Хууль зүйн бодлогын газрын ахлах мэргэжилтэн,** 2016.11.4- 2020.01.13, 3 жил 2 сар.Иргэний эрх зүйн чиглэлийн хууль тогтоомжийг боловсронгуй болгох, хариуцсан чиглэлээр хуулийн төсөл боловсруулах, хууль тогтоомж, Засгийн газрын тогтоол, шийдвэрийн төсөл боловсруулах, МУ-ын Ерөнхийлөгч, УИХ-ын гишүүний боловсруулсан хууль тогтоомжийн төсөлд Засгийн газраас өгөх санал дүгнэлтийн төслийг бэлтгэх, яамдаас ирүүлсэн хууль тогтоомжийн төслийг хянах, санал өгөх, эцэслэн боловсруулах. **4.ХЗДХЯ-ны Хууль зүйн бодлогын газарт мэргэжилтэн** 2001.10.11-2007.12.04 он, 6 жил, 2 сар**5.ХЗДХЯ-ны Төрийн захиргааны удирдлагын газарт мэргэжилтэн** 2000.03.08-2001.10.11 он 1 жил 7 сар |
| **3.3** | **Эрх зүйчээс бусад мэргэжлээр эрхэлсэн ажил**  |
| “Нэйшнл лайф даатгал”ХХК, Дэд захирал, 2011-2016 он, 5 жил“Нэйшнл лайф даатгал”ХХК, Гүйцэтгэх захирал, 2009-2011 он, 2 жил“Нэйшнл лайф даатгал”ХХК, Дэд захирал, 2008-2009 он, 1 жил“Нэйшнл лайф даатгал”ХХК, хуульч, 2007-2008 он, 1 жил  |
| **11** | **Хууль зүйн өндөр мэргэшил** |
| **1.Архивын салбарын шинэчлэлийн бодлогын хүрээнд** шинэчлэн батлагдсан Архив, албан хэрэг хөтлөлтийн тухай хуулийн дагуу архивын үйл ажиллагааны багц журмын төслийг боловсруулах ажлыг гүйцэтгэж байна. **үр дүн:**Дараахь журмын төслийг боловсруулж батлуулсан:-“Архивын аюулгүй ажиллагааны журам” Хууль зүй, дотоод хэргийн сайдын 2021 оны 01 сарын 18-ны өдрийн А/07 дугаар тушаалаар батлагдсан;-“Албан хэрэг хөтлөлтийн нийтлэг журам” Засгийн газрын 2020 оны 12 сарын 30-ны өдрин 246 дугаар тогтоолоор батлагдсан.-“Үндэсний архивын сан хөмрөгийн баримтын улсын нэгдсэн тоо бүртгэл хөтлөх журам” Хууль зүй, дотоод хэргийн сайдын 2020 оны 12 сарын 28-ны өдрийн А241 дүгээр тушаалаар батлагдсан;Мөн Төрийн архивын үйл ажиллагааны нийтлэг журам, Салбар архивын үйл ажиллагааны нийтлэг журам, Нэн үнэт архивын баримтыг тодорхойлох, тэдгээрийн бүртгэл хөтлөх, хадгалах, хамгаалах, ашиглах журам, Байгууллагын архивын үйл ажиллагааны нийтлэг журмын төслийг боловсруулж байна. **-хэвлэгдсэн бол эх сурвалжийн ишлэл, түүний хуулбар:**<https://www.legalinfo.mn/law/?cat=34><https://www.legalinfo.mn/law/details/15951?lawid=15951> |
| **2.Нотариатын Танхимын дэргэдэх Сахилгын зөвлөлийн гишүүнээр 2019 оноос эхлэн ажиллаж байна.** **гол агуулга:** Нотариатын тухай хууль тогтоомж, Нотариатчийн ёс зүйн дүрмийг зөрчсөн нотариатчид сахилгын хэрэг үүсгэн, хянан шалгах, хуульд заасан хариуцлага ногдуулах.  **үр дүн:**Сахилгын зөвлөлийн гишүүнээр ажиллах хугацаанд хянан шалгасан гомдлын дагуу талаар Хууль зүй, дотоод хэргийн сайдад хандан гомдол гаргасан тохиолдол одоогийн байдлаар гараагүй байна.Мөн нотариатчийн үйл ажиллагаатай холбогдуулан 2021 оны эхний 3 сарын байдлаар тус яаманд хандаж гаргасан 39 иргэний гомдлыг дангаар хянан шийдвэрлэж, хуулийн хугацаанд хариу өгсөн. **-хэвлэгдсэн бол эх сурвалжийн ишлэл, түүний хуулбар.** |
| **3. Хууль зүйн туслалцааны төвийн үйл ажиллагааг өдөр тутмын удирдлага, зохион байгуулалтаар хангах чиг үүргийг хэрэгжүүлж байсан. 2000.01-10 сар** **гол утга:**Төлбөрийн чадваргүй яллагдагчид хууль зүйн туслалцааг үнэ төлбөргүй үзүүлэх ажлыг улсын хэмжээнд хэрэгжүүлэх чиг үүрэг бүхий төв нь нийслэл болон орон нутагт нийт 31 салбартай, 72 албан хаагчтай, эдгээрээс нь 53 нь улсын өмгөөлөгчтэй бөгөөд хуулийн зөвлөгөө өгөх, өмгөөллийн үйлчилгээ үзүүдэг.  |
| **4.Хууль зүйн туслалцааны тухай хуулийн төсөл боловсруулахад оролцсон.** **гол утга:**Төлбөрийн чадваргүй яллагдагч болон зарим төрлийн Иргэний хэргийн хохирогчид үнэ төлбөргүй хууль зүйн туслалцаа үзүүлэхээр хуулийн үйлчлэх хүрээг өргөжүүлэн зохицуулсан. **үр дүн:** хуулийн төслийг УИХ-д өргөн мэдүүлсэн. **-хэвлэгдсэн бол эх сурвалжийн ишлэл, түүний хуулбар.**<http://forum.parliament.mn/projects/11049> |
| **5.Төлбөрийн чадваргүйдлийн тухай хуулийн төслийн эх бичигчээр ажилласан.** 2017-2020 он, Хууль зүй, дотоод хэргийн яам1997 онд батлагдсан Дампуурлын тухай хуулийг олон улсын жишигт нийцүүлэн шинэчлэн боловсруулах, нэхэмжлэгчдийн эрх ашгийг хамгаалах, компанийг дахин хөрөнгөжүүлэх, татан буулгах ажиллагааны процесс-үйл явцыг илүү дэлгэрүүлж нарийвчлан зохицуулах зорилгоор хуулийн шинэчилсэн найруулгын төслийг боловсруулж байна. Хуулийн төслийг хэлэлцүүлгийг 3 үе шатаар /аж ахуйн нэгж, байгууллагуудын хүрээнд, шүүгч, өмгөөлөгчдийн дунд, холбогдох төрийн байгууллагуудын хүрээнд/ зохион байгуулсан бөгөөд төсөлд Засгийн газрын гишүүд, холбогдох байгууллагаас санал авч, эцэслэн боловсруулсан. Дампуурлын тухай хууль 12 бүлэг, 39 зүйлтэй байсан бол шинэчлэн найруулсан хуулийн төслийн бүтэц 11 бүлэг, 123 зүйлтэй байна. Хуулийн төсөл батлагдсанаар хуулийн этгээдийг төлбөрийн чадваргүйд тооцох шинэ журам үйлчлэх бөгөөд ажиллагааг эхлүүлэх, хэрэг гүйцэтгэгчийн эрх, үүрэг, оролцоог тодорхой болгож, нэхэмжлэгчдийн зөвлөл байгуулж, тэдгээрийн эрх ашгийг хамгаалах, дахин хөрөнгөжүүлж, компанийн үйл ажиллагааг сэргээх боломжийг олгох зэргээр үйл ажиллагааг процессжуулж байгаагаараа ач холбогдолтой юм. **-хэвлэгдсэн бол эх сурвалжийн ишлэл, түүний хуулбар.**<https://mojha.gov.mn/newmojha/?forum=олон-нийтээр-хэлэлцүүлж-буй-хуулийн-т> |
| **6.Иргэний хэрэг шүүхэд хянан шийдвэрлэх тухай хуулийн шинэчилсэн найруулгын төсийн эх бичигчээр ажилласан. 2017-2019 он**2002 онд батлагдсан Иргэний хэрэг шүүхэд хянан шийдвэрлэх тухай хуулийн шинэчилсэн найруулгын төсөл боловсруулах ажлын хэсгийг ХЗДХСайдын 2017 оны А/108 дугаар тушаалаар байгуулагдсан. Ажиллах хугацаандаа Иргэний хэрэг шүүхэд хянан шийдвэрлэх тухай хуулийн хэрэгжилтийн үр дагаварын үнэлгээнд шинжилгээ хийж, зохицуулах хүрээг тогтоосон, хуулийг хэрэгжүүлэхэд гарч буй хүндрэл, түүнийг хэрхэн засах, сайжруулах талаар ХБНГУ-ын зөвлөх хуульч Й.Каютыг урьж 3 хоногийн хичээл, 2 өдрийн хэлэлцүүлэг-ярилцлагыг ажлын хэсгийн гишүүдийн хүрээнд зохион байгуулсан. **-хэвлэгдсэн бол эх сурвалжийн ишлэл, түүний хуулбар.**хэвлэгдээгүй, боловсруулалтын шатанд байгаа болно. |
| **7.Төрийн болон орон нутгийн өмчийн хөрөнгөөр бараа, ажил үйлчилгээ худалдан авах тухай хуульд нэмэлт, өөрчлөлт оруулах тухай хуулийн төсөл боловсруулсан.**Төслөөр цахим худалдан авах ажиллагаа, ногоон худалдан авах ажиллагааны талаарх зохицуулалтыг нэмсэн бөгөөд Улсын Их Хурал улсын төсөв батлах, гадаад улс, олон улсын байгууллагатай байгуулах зээл, тусламжийн олон улсын гэрээг соёрхон батлахаас өмнөх шатанд улсын төсөв, зээл, тусламжийн хөрөнгөөр хэрэгжүүлэх төсөл, арга хэмжээний худалдан авах ажиллагааг урьдчилан зохион байгуулахтай холбоотой ажиллагааг зохицуулсан болно. **-хэвлэгдсэн бол эх сурвалжийн ишлэл, түүний хуулбар.**[**https://www.legalinfo.mn/additional/details/3495?lawid=493**](https://www.legalinfo.mn/additional/details/3495?lawid=493) |
|  | **8.Урт хугацааны даатгалын багц дүрэм, журам, гэрээний загвар боловсруулах 2008-2012 он****Гол агуулга:** Урт хугацааны амьдралын даатгалыг зах зээлд нэвтрүүлэх зорилгоор амьдралын даатгалын шинэ төрлүүд болох хувийн тэтгэврийн, насан туршийн, боловсролын, хорт хавдын даатгал зэрэг шинэ төрлийн даатгалын нөхцөлийг анх удаа тодорхойлж, даатгалын гэрээний загвар, андеррайтинг, эрсдийн үнэлгээ хийх гарын авлагыг боловсруулсан. **үр дүн:** Санхүүгийн зохицуулах хороонд бүртгүүлж, зах зээлд гаргах зөвшөөрөл авсан.   |
|  | **9.Даатгалын нэр томьёоны тайлбар толь** **бэлтгэх**, 2012 он **гол агуулга** ньСанхүүгийн зах зээлддаатгалын шинэ төрлүүд гарч байгаатай холбогдуулан даатгалын олон улсын нэршлийг эх орны хөрсөнд буулган орчуулах, агуулгыг тайлбарлах.Санхүүгийн зохицуулах хороо, даатгалын салбарын бүрэлдэхүүн бүхий ажлын хэсэг байгуулагдаж, Даатгалын олон улсын хэмжээнд хэрэглэдэг 183 нэр томьёог тайлбарласан, 95 хуудас бүхий “Даатгалын нэр томьёо бүхий тайлбар толь” номыг эмхлэн гаргасан. **-хэвлэгдсэн бол эх сурвалжийн ишлэл, түүний хуулбар:**“Мөнхийн үсэг”ХХК-д хэвлэсэн. Хавсаргав. |
|  | **10.Санхүүгийн зохицуулах хорооны эрх зүйн байдлын тухай хуулийн төслийн эх бичигч,** 2004-2005 он, тушаал хавсаргав.**гол агуулга:** Банкнаас бусад санхүүгийн үйл ажиллагаа болох банк бус санхүүгийн байгууллага, даатгал, үнэт цаасны мэргэжлийн үйл ажиллагаа эрхлэгч, хадгаламж, зээлийн хоршооны үйл ажиллагааг зохицуулах, хянахтай холбоотой харилцааг нэгтгэн зохицуулж, уг зохицуулалт, хяналтыг хэрэгжүүлэх төрийн байгууллага болох Санхүүгийн зохицуулах хорооны зохион байгуулалт, үйл ажиллагааны эрх зүйн үндсийг тогтоох анхдагч хуулийн төсөл. **үр дүн:**Хуулийн төслийг УИХ-ын 2005 оны 11 дүгээр сарын 17-ны өдрийн чуулганаар баталсан. Санхүүгийн зохицуулах хороог 2006 оны 1 дүгээр сард эмхлэн байгуулсан, банкнаас бусад бүх санхүүгийн байгууллагын үйл ажиллагааг хянан, зохицуулах чиг үүргийг хэрэгжүүлэн, УИХ-ын дэргэдэх байгууллагын статустай ажиллаж байна.**-үйл ажиллагааг удирдсан албан тушаалтан:** Ажлын хэсгийн ахлагч, Хууль зүй, дотоод хэргийн Дэд сайд Ц.Мөнх-Оргил, **хамтран ажилласан:****-хэвлэгдсэн бол эх сурвалжийн ишлэл, түүний хуулбар:**[**https://www.legalinfo.mn/law/details/230?lawid=230**](https://www.legalinfo.mn/law/details/230?lawid=230) |
|  | **11.Даатгалын мэргэжлийн оролцогчийн тухай хуулийн төслийн эхийг бичсэн.** 2003-2004 он**гол агуулга:** Даатгалын зуучлагч, төлөөлөгч, хохирол үнэлэгчид тавигдах нөхцөл, шаардлагыг тодорхойлж, үйл ажиллагаанд нь хяналт тавих, тусгай зөвшөөрөл олгохтой холбогдсон харилцааг зохицуулах.  **үр дүн:**Хуулийн төслийг УИХ-ын 2004 оны 4 дүгээр сарын 30-ны өдрийн чуулганаар батлан хэрэгжүүлж байна. 10 бүлэг, 47 зүйл бүхий анхдагч хуультай болсон.**-хэвлэгдсэн бол эх сурвалжийн ишлэл, түүний хуулбар:**[**https://www.legalinfo.mn/law/details/230?lawid=230**](https://www.legalinfo.mn/law/details/230?lawid=230) |
|  | **12.Даатгалын тухай хуулийн шинэчилсэн найруулгын төслийн эх бичигчээр** ажилласан. 2002-2004 он**гол агуулга:** Арилжааны даатгалын үйл ажиллагаа явуулах эрх зүйн үндсийг тогтоож, төрөөс даатгалын үйл ажиллагааг зохицуулах, хяналт тавих, даатгалын үйл ажиллагаа эрхлэх тусгай зөвшөөрөл олгох, даатгуулагчийн эрх ашгийг хамгаалахтай холбогдсон харилцааг бүхэлд нь авч үзэж, олон улсын жишигт нийцсэн эрх зүйн орчин бүрдүүлэх. **үр дүн:**Хуулийн төслийг УИХ-ын 2004 оны 4 дүгээр сарын 30-ны өдрийн чуулганаар батлан хэрэгжүүлж байна. Даатгалын тухай хууль 5 бүлэг, 24 зүйлтэй байсан бол 17 бүлэг, 85 зүйлтэй болж зохицуулалтын хүрээ өргөжсөн.Шинэ хуулийн дагуу урт хугацааны амьдралын даатгалын үйл ажиллагааны эрх зүйн үндэс тавигдсан. Өнөөдрийн байдлаар урт хугацааны даатгалын үйл ажиллагаа эрхэлж буй 2 компани эрхэлж байгаа бөгөөд хувийн тэтгэврийн даатгал, насан туршийн амьдарлын даатгал зэрэг даатгалын шинэ төрлийн бүтээгдэхүүнийг зах зээлд гаргасан байна.**-хэвлэгдсэн бол эх сурвалжийн ишлэл, түүний хуулбар.**<https://www.legalinfo.mn/law/details/232?lawid=232> |
| **3.5** | **Мэргэжлийн холбоо, байгууллагын гишүүнчлэлийн талаар** |
| Хуульчдын холбооны гишүүн 2016.1 сараас УБ хотын Худалдааны Танхимын дэргэдэх Арбитрын арбитрч 2016 оны 5 сараас |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл** -Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэгаливаа хэлбэрээр хэвлүүлсэн материал байгаа бол гарчиг, хэвлэсэн газар, огноо1.Даатгалын нэр томьёоны тайлбар, /хамтран бэлтгэсэн./Улаанбаатар хот, 2012 он-Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ. 1. “Нотариатын тойрог шилжих журам” Хууль зүй, дотоод хэргийн сайдын 2021.03.10-ны А/38 дугаар тушаалаар баталсан.Нотариатч нар тусгай зөвшөөрөл бүхий тойргоос өөр тойрогт шилжих ажиллах хүсэлт гаргах, мэргэшлийн шалгалт дахин өгөхтэй холбоотой харилцааг зохицуулсан.2.“Архивын аюулгүй ажиллагааны журам”, 2021.01.18-ны А/07 дугаар тушаалаар батлагдсан.Төрийн архив, байгууллагын болон хувь хүний архивын баримтыг хадгалж буй байранд тавигдах шаардлага, хориглох зүйлийг журамласан. 3. “Албан хэрэг хөтлөлтийн нийтлэг журам”Засгийн газрын 2020 оны 12 сарын 30-ний өдрийн 246 дугаар тогтоолоор батлагдсан.Бүх хэвшлийн байгууллагын албан хэрэг хөтлөлтөд тавигдах шаардлага, бичиг хэргийн урсгалд тавих хяналтыг журамласан.  <https://www.legalinfo.mn/law/details/15951?lawid=15951>4. “Үндэсний архивын сан хөмрөгийн баримтын улсын нэгдсэн тоо бүртгэл хөтлөх журам” 2020.12. 28-ны А/241 дүгээр тушаалаар батлагдсан. Үндэсний архивт хадгалагдаж буй сан хөмрөгийн ангилал, төрөл зүйлийг нарийвчлан тогтоож, түүний тоо бүртгэлийг нэгдсэн журмаар хөтлөх асуудлыг зохицуулсан.<https://www.legalinfo.mn/law/details/16100?lawid=16100>5.Хууль зүйн туслалцааны тухай хуулийн төсөл боловсруулахад оролцсон. Төлбөрийн чадваргүй яллагдагч болон зарим төрлийн Иргэний хэргийн хохирогчид үнэ төлбөргүй хууль зүйн туслалцаа үзүүлэхээр хуулийн үйлчлэх хүрээг өргөжүүлэн зохицуулсан. УИХ-д өргөн мэдүүлсэн. <http://forum.parliament.mn/projects/11049>6.Үнэ төлбөргүй хууль зүйн туслалцаа авах эрхийн тухай зөвлөмж, танилцуулга-брошурТөлбөрийн чадваргүй яллагдагчид үзүүлэх хууль зүйн туслалцааны тухай хуулийн хүрээнд зөвлөмж бэлтгэсэн нийтийн хүртээл болгож тараасан. Хэвлэсэн газар:Хууль зүйн үндэсний хүрээлэн7.Урт хугацааны даатгалын багц дүрэм, журам 2008-2011 онУрт хугацааны амьдралын даатгалыг МУ-д нэвтрүүлэх зорилгоор амьдралын даатгалын шинэ төрлүүдийг анх удаа урт хугацааны буюу хувийн тэтгэврийн,насан туршийн, боловсролын, хорт хавдын даатгал зэрэг даатгалын нөхцөлийг тодорхойлж, даатгадын гэрээний загвар, андеррайтинг хийх гарын авлагыг боловсруулсан. 9.“Урт хугацааны даатгалын нийгэм, эдийн засагт үзүүлэх үр нөлөө” илтгэл 2015 оны 5 сар. Урт хугацааны буюу амьдралын датгаалын хувь хүн, нийгэм, эдийн засагт үзүүлэх эерэг нөлөөллийн талаар танилцуулсан. “Санхүүгийн зах зээл” ОУ-ын форумаас илтгэгч нарын сэдвийг нэгтгэн ном гаргасан. **-сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.** 1.“Дампуурлын тухай хуулийг шинэчлэн найруулах хэрэгцээ шаардлага” илтгэл, 2018.5 сар, олон улсын форум, Олон улсын санхүүгийн корпораци, ХЗДХЯ2.“Төлбөрийн чадваргүйдлийн хуулийн төслийн үзэл баримтлал” илтгэл, 2019.4 сар. Шүүгч, өмгөөлөгчдийн дунд зохион байгуулсан хэлэлцүүлэг, Олон улсын санхүүгийн корпораци, 3.“Төлбөрийн чадваргүйдлийн хуулийн төслийн танилцуулга” илтгэл, 2019.12 сар. “Арилжааны хуулийн хэрэгцээ, шаардлага” эрдэм шинжилгээний бага хурал МУИС-ийн Хууль зүйн сургууль4.Боловсруулж буй хуулийн төсөл, хариуцаж буй салбарын үйл ажиллагаатай холбоотой хурал, цуглаан, сургалт бүр дээр уг арга хэмжээг нээж удирдлагын хэлэх үгийг бэлтгэдэг болно.**-сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ.** 1.“Төлбөрийн чадваргүй иргэнд үнэ төлбөргүй хууль зүйн туслалцаа үзүүлж буй практик, эрх зүйн орчин, шинэчлэх шаардлага” ярилцлага, 2020.4 сар, TV8 телевиз. Үзэх линк:TV8 Mongolia/posts/facebook /хавсаргав/2.“Хууль зүйн туслалцааны төв 17000 эрүүгийн хэргийн холбогдогчид үнэ төлбөргүй өмгөөллийн үйлчилгээ үзүүлжээ” ярилцлага нийтлэл, 2020.4.30. <http://www.mojha.gov.mn/> фэйсбүүк пэйж хуудас, <http://zindaa.mn/37oo>? /хавсаргав/ |
|  |

**Хүсэлт гаргагч:**

Эцэг/эхийн нэр: Баатар

Өөрийн нэр: Энхтунгалаг

Гарын үсэг: . . . . . . . . . . . . . . . . . . . . . . . . . . . . . . . .

Он, сар, өдөр: 2021 оны 3 дугаар сарын 30-ны өдөр.

--- оОо ---